text: O kadofahay ko pinalengaw a kasahirahira i South Africa, mata’elif ko 22,000 ko sasiroma no pinalengaw, micalap ko i cikiway kafana’an pinalengaw to 9%[225]. O rengorengosan ko ma’oripay i South Africa, mangalef i takaraway a sera a rengorengosan, itini ira ko masasiromaay a capoxan a rengos, paeneray mademetay ato ^kim a lopengan kilang malengaway masakapot, satadamaanay ira ko masatangilaay a kalopongay ato cicekaay kilang. Pasayra kaetip ka’amis ko rakat, nawhani awaay ko mamang ko ka’orad, saka matakal ko kalengaw; i ciherang ma’aresakay a Namaqualand a sa’etal, ira ko pinapina misopeday to nanom ciheciay a pinalengaw, tinako no lawilaw ato masalidatengay pinalengaw[226][227]. Pasiwali ka’amis ko rakat, o awaayay ko kilang a rengorengosan a malengaway nao masacapoxay ato kilang fahal sa o makofakofay a mademetay, ka’amisay no Kruger kitakit koying tatihiay ira ko lotongan facidol[228].